b'\n_START_ARTICLE_\nKino \xc5\xa0i\xc5\xa1ka\n_START_SECTION_\nZgodovina\n_START_PARAGRAPH_\nKino je pri\xc4\x8del delovati leta 1961, ko je podjetje Ljubljanski kinematografi dobilo upravljalne pravice. Istega leta je bila zgrajena tudi stavba, delo arhitekta Bo\xc5\xbeidarja Gvardjan\xc4\x8di\xc4\x8da. Stavba je bila dvonastropna (z zastekljeno portalno steno). Od konca 1991 do septembra 1993 je bil kino zaradi slabega obiska zaprt za redne predstave, pri \xc4\x8demer pa so kino oddajali za prireditve in predavanja; pozneje je bil kino ponovno vzpostavljen in je redno predvajal filme. Zaradi odprtja Koloseja pa je podjetje leta 2001 dokon\xc4\x8dno zaprlo kinematograf._NEWLINE_Leta 2004 je bil Kino \xc5\xa0i\xc5\xa1ka uvr\xc5\xa1\xc4\x8den na Nacionalni program za kulturo kot mo\xc5\xbena lokacija Centra sodobnih umetnosti, ki bi bil odprt tudi s pomo\xc4\x8djo sredstev evropskih skladov. 4. februarja 2008 je bil ustanovljen Center urbane kulture Kino \xc5\xa0i\xc5\xa1ka in julija 2009 se je kon\xc4\x8dala prenova zgradbe.'